ตลาดหลักทรัพย์ฯ เตือนลงทุน DELTA ควรศึกษารอบคอบ หลังราคา 1,000 บาท
ตลาดหลักทรัพย์ฯ เตือนนักลงทุนศึกษาข้อมูลรอบคอบก่อนซื้อหุ้น DELTA หลังราคาปิดสูงสุด  1,000 บาท ออลไทม์ไฮ ด้วยค่า P/E ที่ 81.29 เท่า และ P/BV ที่ 22.81 เท่า
ตลาดหลักทรัพย์ฯ เตือนผู้ลงทุนให้พิจารณาข้อมูลอย่างรอบคอบและระมัดระวัง ก่อนเข้าซื้อขายหลักทรัพย์ DELTA
2 มี.ค. 2566

ตลาดหลักทรัพย์ฯ กล่าวว่า จากการติดตามสภาพการซื้อขายในช่วงที่ผ่านมา ของบริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA มีราคาปรับตัวเพิ่มขึ้นอย่างต่อเนื่อง และในวันนี้ 2 มีนาคม 2566 ราคามาปิดที่ระดับสูงสุด (All Time New High) ที่ 1,000 บาท และระหว่างวันราคาเพิ่มขึ้นไปสูงสุดที่ 1,016 บาท ด้วยมูลค่าซื้อขาย 4,438 ล้านบาท ด้วยค่า P/E ที่ 81.29 เท่า และ P/BV ที่ 22.81 เท่า ตามลำดับ
ทั้งนี้ ตลาดหลักทรัพย์ฯ จึงขอให้ผู้ลงทุนพิจารณาข้อมูลปัจจัยพื้นฐาน ความเสี่ยง และสารสนเทศที่ DELTAเปิดเผยผ่านระบบตลาดหลักทรัพย์ฯ รวมถึงบทวิเคราะห์ของบริษัทหลักทรัพย์อย่างรอบคอบก่อนตัดสินใจซื้อขาย เนื่องจากอาจมีความเสี่ยงได้ หากราคาผันผวน 